Дзмітрый Сяргеевіч Герман

**Дзмітрый Герман** (нар. , ) — беларускі футбаліст, паўабаронца клуба «Маладзечна».

## Клубная кар’ера 
Выхаванец мінскага «Дынама», выступаў за дубль клуба, а ў 2007 годзе далучыўся да другалігавай «Бярозы». У сезоне 2010 паспяхова выступаў за «Баранавічы» ў Першай лізе, пасля чаго далучыўся да слонімскага «Белтрансгаза» і стаў адным з яго лідараў.

У лютым 2012 года знаходзіўся на праглядзе ў «Брэсце», але беспаспяхова. У другой палове 2012 года выступаў за «Ведрыч-97». Па заканчэнні сезона намагаўся працаўладкавацца ў жодзінскім «Тарпеда-БелАЗ», але беспаспяхова. У выніку ў лютым 2013 года падпісаў кантракт з «Гарадзеяй».

З лютага 2014 года стаў трэніравацца ў складзе мазырскай «Славіі», і ў выніку пачаў у складзе гэтага клуба сезон 2014. Неўзабаве здолеў замацавацца ў аснове мазыран і дапамог клубу вярнуцца ў Вышэйшую лігу. Сезон 2015 пачаў на лаўцы запасных, але хутка стаў адным з асноўных нападнікаў.

У лютым 2016 года пакінуў «Славію» і адправіўся на прагляд у брэсцкае «Дынама», з якім у сакавіку падпісаў кантракт. У складзе «Дынама» здолеў замацавацца ў аснове, гуляў пераважна на пазіцыі левага паўабаронцы. Быў прызнаны аматарамі найлепшым іграком каманды ў сезоне 2016.

У першай палове 2017 года страціў месца ў аснове і стаў з’яўляцца на полі эпізадычна. У ліпені 2017 года быў аддадзены ў арэнду літоўскаму «Атлантасу», дзе стаў трывала гуляць у аснове.

У студзені 2018 года пачаў рыхтавацца да новага сезона з брэсцкай камандай. Пазней, аднак, не трапіў на другі турэцкі збор «Дынама», і неўзабаве далучыўся да «Слуцка», які ў лютым 2018 года арандаваў іграка. Пачынаў сезон 2018 у стартавым складзе, аднак з чэрвеня да канца сезона не з’яўляўся на полі з-за траўмы.

У снежні 2018 года пакінуў слуцкую каманду і неўзабаве перайшоў у брэсцкі «Рух». У складзе «Руха» звычайна гуляў у стартавым складзе, у кастрычніку 2019 года атрымаў траўму, з-за якой выбыў да канца сезона. У студзені 2020 года па заканчэнні кантракта пакінуў «Рух».

Сезон 2020 правёў у складзе даўгаўпілскага «Лакаматыва», якому дапамог перамагчы ў Першай лізе і выйсці ў Вышэйшую лігу. У лютым 2021 года стаў іграком расійскага «Тамбова». У сакавіку быў адхілены клубам ад трэніровак з-за падазрэння ў гульні на стаўках, у красавіку вярнуўся ў склад. Гуляў за «Тамбоў» да лета 2021 года, калі каманда выбыла з Прэм’ер-лігі і спыніла існаванне.

У жніўні 2021 года стаў трэніравацца з пінскай «Хваляй» і неўзабаве падпісаў кантракт. Хутка замацаваўся ў стартавым складзе пінскай каманды. У студзені 2022 года падоўжыў пагадненне з клубам. Пакінуў «Хвалю» ў снежні 2022 года. У студзені 2023 года трэніраваўся з «Хваляй», а неўзабаве далучыўся да «Астраўца» і ў лютым афіцыйна стаў іграком клуба. У студзені 2024 года пакінуў «Астравец».

У лютым 2024 года папоўніў склад «Маладзечна».

## Дасягненні 
*  Уладальнік Кубка Беларусі: 2017
*  Пераможца Першай лігі Латвіі: 2020

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Бяроза-2010
Катэгорыя:Ігракі ФК Баранавічы
Катэгорыя:Ігракі ФК Слонім-2017
Катэгорыя:Ігракі ФК Рэчыца-2014
Катэгорыя:Ігракі ФК Гарадзея
Катэгорыя:Ігракі ФК Славія Мазыр
Катэгорыя:Ігракі ФК Дынама Брэст
Катэгорыя:Ігракі ФК Атлантас Клайпеда
Катэгорыя:Ігракі ФК Слуцк
Катэгорыя:Ігракі ФК Рух Брэст
Катэгорыя:Ігракі ФК Ноа Юрмала
Катэгорыя:Ігракі ФК Тамбоў
Катэгорыя:Ігракі ФК Хваля Пінск
Катэгорыя:Ігракі ФК Астравец
Катэгорыя:Ігракі ФК Маладзечна